Donacions de sang a Burjassot, els dies 10 i 11 de juliol
2025-07-24

La Casa de Cultura, l’Ajuntament, el Centre de Salut de Rubert i Villó i el Centre d’Especialitats del carrer Beniferri seran, el mes de juliol, els punts de donació de sang a Burjassot, del Centre de Transfusió de sang de la Comunitat Valenciana.

El dilluns 10 de juliol, tindrà lloc la primera jornada de donació i es podrà acudir en el Centre de Salut de Rubert i Villó, de 16.30 a 20.30 hores i en la planta baixa del Consistori, en horari de 17.00 a 21.00 hores.

El dimarts 11 de juliol, el Centre de Transfusió es desplaçarà de nou a Burjassot perquè totes les persones que així ho desitgen puguen donar, en aquest cas, tant en horari de matí com de vesprada. Pel matí, de 9.30 a 13.30 hores, la donació serà a la Casa de Cultura i, de vesprada, de 17.00 a 21.00 hores, la donació serà al Centre d’Especialitats, en el carrer Beniferri, s/n.

Des del Centre de Transfusió recorden que poden donar sang totes les persones entre 18 i 65 anys que tinguen bon estat de salut i que pesen més de 50 kg. Per a donar sang no ha d’acudir-se en dejú.